Sabahudin Kurt

Sabahudin Kurt bio je bosanskohercegovački pjevač i glumac. Prvi je bosanski pjevač koji je predstavljao Jugoslaviju na Eurosongu održanom u Kopenhagenu 1964. godine sa pjesmom: Život je sklopio krug. Osvojio je 0 bodova i posljednje 13. mjesto. Otac je sarajevskog glumca Almira Kurta. Tokom svoje dugogodišnje pjevačke karijere snimio je šest EP, singl ploča i jedan kompilacijski album. Imao je mnogobrojne koncertne nastupe u Bosni i Hercegovini i bivšoj Jugoslaviji. Osim pjevanja, bavio se i glumom. Glumio je u humorističkoj seriji Karađoz, koja je bila emitirana na Radioteleviziji Sarajevo između 1969. i 1971. godine. 25. novembra 2012. bio je jedan od uglednih gostiju povodom obilježavanja 50. godišnjice profesionalne muzičke karijere Kornelija Kovača.

 Biografija 
Rođen je 18. jula 1935. godine u Sarajevu, a već kao devetnaestogodišnjak snimio je prvu pjesmu pod nazivom "Dim u tvojim očima". Oženio se 1966. godine, a sa suprugom Ismetom imao je dva sina, Almira i Damira. Nakon što je 2007. doživio srčani udar i operaciju trostrukog bajpasa, Kurt se povukao iz muzike i odlučio do kraja života proživjeti na selu. Preselio se u selo Vlakovo u sarajevskom naselju Ilidža.

Ponovo je hospitalizovan 29. avgusta 2014. godine zbog kardiovaskularnih problema. Preminuo je 30. marta 2018. godine.

 Diskografija 
 EP i singl ploče 
 Dim u tvojim očima (1954)
 Pjesma Sarajevu / Hvalisavi Mornar (1963)
 Mala Sarajka / Sarajevske noći (1963)
 Vaš Šlager Sezone '70 a Hamdijom Čustovićem (1970)
 Oj, sevdahu što si težak ("Ilidža") (1972)
 Temerav, Temerav (1974)

 Kompilacijski albumi 
 Zlatni jubileji (2004)

 Reference 

 Vanjski linkovi 
 IMDb - Sabahudin Kurt
 IMDb - Karađoz
 Jugoslavija na Eurosongu 1964 
 Nastup Sabahudina Kurta ESC-u 1964
 Historija BiH na Eurosongu 

Kategorija:Bosanskohercegovački pjevači
Kategorija:Jugoslavenski predstavnici na Euroviziji
Kategorija:Predstavnici na Eurosongu 1964.
Kategorija:Biografije, Sarajevo
Kategorija:Rođeni 1935.
Kategorija:Umrli 2018.